
Temeljem Odluke o objavi Javnog poziva za sufinanciranje zbrinjavanja azbestnog krovnog pokrova na području općine Medulin u 2026. godini KLASA: 351-01/26-01/0002, URBROJ:___________________, od _______ 2026. god., Općinski načelnik Općine Medulin objavljuje 

JAVNI POZIV

za sufinanciranje zbrinjavanja azbestnog krovnog pokrova na području općine Medulin u 2026. godini

I.

UVODNE ODREDBE

Predmet ovog Javnog poziva je dodjela bespovratnih novčanih sredstava za sufinanciranje troškova zbrinjavanja krovnog pokrova koji sadrži azbest na području općine Medulin u 2026. godini.

Financijska sredstva za realizaciju navedenog Javnog poziva osigurana su u proračunu Općine Medulin za 2026. godinu, na stavci R752.1 u iznosu od 5.000,00 eura. 
Rok za podnošenje zahtjeva na ovaj Javni poziv je do najkasnije 9. studenoga 2026. godine.
Pristigle zahtjeve će se obrađivati do iskorištenja sredstava. Sve ostale pristigle zahtjeve nakon iskorištenja sredstava, neće se razmatrati.

Obrađivati će se samo potpuni zahtjevi.

Zahtjev se smatra konačnim u trenutku podnošenja. Naknadno slanje, nadopuna ili zamjena dokumentacije neće se uzimati u razmatranje.

II.

KORISNICI, UVJETI DODJELE I IZNOS BESPOVRATNIH POTPORA

Pravo na bespovratna novčana sredstva imaju fizičke osobe, vlasnici / suvlasnici građevina koje se nalaze na području općine Medulin. Ovim Javnim pozivom sufinancira se i zbrinjavanje azbestnih pokrova sa pomoćnih građevina. 
Općina Medulin će bespovratnim novčanim sredstvima do maksimalno 1.500,00 eura (s PDV-om) po korisniku, temeljem ispostavljenog i plaćenog računa ovlaštene pravne osobe koja ima dozvolu za sakupljanje takve vrste otpada, sufinancirati zbrinjavanje krovnih pokrova koji sadrže azbest.

U obzir će se uzimati računi za zbrinjavanje azbesta koji su realizirani i plaćeni tijekom 2024., 2025. i 2026. godine.

Podnositelj prijave ne smije imati dugovanja prema Općini Medulin i Općinskom poduzeću Med eko servis d.o.o. po bilo kojoj osnovi.

Svaki Podnositelj prijave može podnijeti najviše jednu prijavu za jedan objekt, za zbrinjavanje azbestnog materijala. 

Podnositelj prijave dužan je osigurati i dokazati da je postupak zbrinjavanja i/ili odvoza azbestnog materijala izvršen na odgovarajući i prihvatljiv način, sukladno Pravilniku o građevnom otpadu i otpadu koji sadrži azbest („Narodne novine“ br. 69/16), a što se dokazuje potvrdom ovlaštene pravne osobe koja ima dozvolu za sakupljanje takve vrste otpada.
Ukoliko podnositelj prijave ne zadovoljava jedan ili više navedenih uvjeta, njegova prijava automatski će se isključiti iz daljnjeg postupka.

Korisnik je dužan podnijeti zahtjev za bespovratna sredstva na propisanom obrascu zahtjeva te priložiti sve dokumente iz popisa na obrascu zahtjeva.

Zahtjev za dodjelu bespovratnih novčanih sredstava zajedno sa popisom obavezne dokumentacije koja se prilaže uz zahtjev, sastavni je dio ovog Poziva.

Sastavne dijelove ovog Poziva čine sljedeći obrasci:

1. Zahtjev za sufinanciranje troškova zbrinjavanja azbesta,

2. Izjava suglasnosti suvlasnika (ukoliko je primjenjivo),

3. Izjava o davanju suglasnosti za prikupljanje i obradu osobnih podataka i

4. Izjava o obvezi povrata dobivene potpore.

Pristigli zahtjevi će se razmatrati samo ukoliko su pristigli u zadanom roku do 9. studenoga 2026. godine, do iskorištenja sredstava te ukoliko budu potpuni, odnosno sa svom popratnom dokumentacijom navedenom u obrascu zahtjeva.

Pristigli Zahtjevi će se obrađivati do iskorištenja sredstava.
Za provedbu ovog Javnog poziva zadužen je Upravni odjel za strateške i EU projekte, mjesnu samoupravu i gospodarstvo. Zahtjevi se obrađuju prema redoslijedu podnesene potpune prijave prema uvjetima iz ovog Poziva. Nepotpuni zahtjevi neće se razmatrati.

Odluku o dodjeli bespovratnih novčanih sredstava za sufinanciranje troškova zbrinjavanja krovnih pokrova koji sadrže azbest na području općine Medulin donosi povjerenstvo na temelju dinamike pristizanja potpunih prijava.

Upravni odjel za strateške i EU projekte, mjesnu samoupravu i gospodarstvo može zatražiti i dodatnu dokumentaciju, a koju su podnositelji zahtjeva dužni dostaviti u naznačenom roku.

Isplata bespovratnih novčanih sredstava vrši se temeljem Odluke o sufinanciranju zbrinjavanja azbestnih krovnih pokrova na području općine Medulin na račun korisnika.

III.

NAČIN PODNOŠENJA PRIJAVE

Zahtjev za dodjelu jednokratne potpore sa potrebnom dokumentacijom podnosi se preporučenom pošiljkom s povratnicom u zatvorenoj omotnici na način da je vidljiv datum i sat podnošenja, osobnom dostavom u pisarnicu ili elektroničkim putem. 

Cjelovite prijave, dostavljaju se u zatvorenoj omotnici s nazivom i adresom Prijavitelja, poštom ili osobno u pisarnicu Općine Medulin na adresu: 

Općina Medulin

Centar 223

52203 Medulin

uz naznaku: „Javni poziv za sufinanciranje zbrinjavanja azbestnog krovnog pokrova u 2026. godini“ – NE OTVARAJ

Prijave za sufinanciranje podnose se isključivo na obrascu koji je sastavni dio ovog poziva. 

Prijave koje se osobno predaju moguće je predati u pisarnicu Općine Medulin u uredovno radno vrijeme pisarnice. 

Prijave koje se podnose elektroničkim putem, šalju se na e-mail pisarnica@medulin.hr 

Dostavljena dokumentacija ostaje u arhivi Općine Medulin bez obveze povrata ili umnožavanja iste od strane Općine.

IV.

OSTALE ODREDBE 

Obrasci zahtjeva za bespovratna novčana sredstva za sufinanciranje troškova zbrinjavanja krovnih pokrova koji sadrže azbest na području općine Medulin te predmetni Javni poziv mogu se preuzeti na mrežnim stranicama Općine Medulin www.medulin.hr i na oglasnoj ploči Općine Medulin.

Ostale informacije mogu se zatražiti u Upravnom odjelu za strateške i EU projekte, mjesnu samoupravu i gospodarstvo Općine Medulin putem:

· telefona pozivom na broj 052/385-668 ili 

· e-poštom na jasmina.ritosa@medulin.hr 

Sukladno Zakonu o pravu na pristup informacijama („Narodne novine“ br. 25/13, 85/15, 69/22), Općina Medulin kao tijelo javne vlasti, obvezna je, radi upoznavanja javnosti, omogućiti pristup informacijama o svom radu pravodobnom objavom na mrežnim stranicama ili u javnom glasilu. U cilju zakonom utvrđene svrhe i interesa javnosti, Općina Medulin objavljuje svoje normativne akte na službenoj mrežnoj stranici i u „Službenim Novinama Općine Medulin“. Slijedom navedenog, smatrat će se da je prijavitelj, podnošenjem zahtjeva za subvenciju koji sadrži njegove osobne podatke, na ovaj Javni poziv, uz tražene priloge, dao privolu za njihovo prikupljanje, obradu i korištenje istih javnom objavom na mrežnim stranicama i u „Službenim Novinama Općine Medulin“, a u svrhu radi koje su prikupljeni.

                                                                                                              Općinski načelnik

Ivan Kirac, bacc.oec. 

DOSTAVITI:

1. Oglasna ploča i mrežne stranice Općine Medulin

2. a/a.

